Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 399

b) Az országok besorolásánál az alábbi operatív kritériumok és eljárások alkalmazandók: 1) A Megállapodás céljából történő besorolás meghatározása a Világbank által a hitelfelvevő országok világbanki besorolása céljából kiszámított egy főre jutó GNI alapján történik; az osztályozást a Titkárság teszi közzé. 2) Ha a Világbank nem rendelkezik elegendő információval az egy főre jutó GNI-adatok közzétételéhez, a Világbank kap felkérést annak felbecslésére, hogy a kérdéses országban az egy főre jutó GNI az aktuális küszöbérték felett vagy alatt van-e. Az ország besorolására a becslés alapján kerül sor, amennyiben a résztvevők nem hoznak ettől eltérő döntést. 3) Ha egy ország feltételekhez kötött segélyre való jogosultsága a 33.a) cikkel összhangban megváltozik, az átsorolás két héttel azt követően lép érvénybe, hogy a Világbank fent említett adataiból levont következtetéseket a Titkárság az összes résztvevővel közölte. Az átsorolás érvénybelépésének időpontja előtt nem jelenthető be semmilyen feltételekhez kötött segélyfinanszírozás az újonnan jogosulttá vált ország tekintetében; ezt követően nem jelenthető be feltételekhez kötött segélyfinanszírozás az újonnan támogatott ország tekintetében, kivéve azt az esetet, ha a hitelkeret lejáratáig (azaz az érvénybelépés időpontjától számított legfeljebb egy évig) az előzetesen lekötött hitelkeretbe tartozó egyedi ügyleteket jelentenek be. 4) Abban az esetben, ha a Világbank felülvizsgálja adatait, ezeket a felülvizsgált adatokat a Megállapodás szempontjából figyelmen kívül kell hagyni. Mindazonáltal az ország besorolása közös megállapodással – az 55–60. cikkekben található megfelelő eljárásokkal összhangban – megváltoztatható, és a résztvevők kedvezően bírálhatják el a számadatokban előforduló, az ugyanabban a naptári évben utólag figyelembe vett hibák és kihagyott adatok miatti változást, amelyben a Titkárság első ízben közölte az említett adatokat. 5) Függetlenül attól, hogy az országokat a feltételekhez kötött segélyre jogosultként vagy jogosulatlanként sorolnak-e be, a résztvevőknek el kell kerülniük, hogy a feltételekhez kötött segélyhitelt nyújtsanak Fehéroroszország, Bulgária, Románia, az Orosz Államszövetség és Ukrajna részére a közvetlen segélyek, az élelmiszer- és humanitárius segélyek, valamint a nukleáris és a súlyos ipari katasztrófák hatásainak csökkentésére, illetve az azok bekövetkezésének megelőzésére tervezett segélyek kivételével. Amennyiben ezen országok bármelyikének az egy főre jutó GNI-adatai három egymást követő évben meghaladják a Világbank 17 éves kölcsönére való jogosultság küszöbértékét, az adott országnak az említett hitelekre való jogosultságára a fenti 33. cikk a) pontja, illetve b) pontja 1)–4) alpontja, valamint a Megállapodás összes többi, a feltételekhez kötött segélyre vonatkozó rendelkezése vonatkozik6. A Világbank országminősítésének éves felülvizsgálata alapján, az egy főre jutó bruttó nemzeti jövedelem (GNI) küszöbérték alapján kerül meghatározásra az egyes országok feltételhez kötött segélyre való jogosultsága. Ez a küszöbérték az OECD web-oldalán is olvasható (www.oecd.org/ech/xcred). A 33. cikk b) pontjának 5) alpontja alkalmazásában az atomerőművek leszerelése humanitárius segélynek tekinthető. Nukleáris vagy súlyos ipari balesetek esetében, amelyek komoly, határon átnyúló szennyezést okoznak, bármelyik érintett résztvevő nyújthat feltételekhez kötött segélyt a baleset hatásainak elhárítására vagy csökkentésére. Ilyen baleset bekövetkeztének komoly veszélye esetén bármelyik potenciálisan érintett, a baleset bekövetkeztének megelőzésére segélyt nyújtani kívánó résztvevő köteles ezt a 46. cikkel összhangban előzetesen bejelenteni. A többi résztvevő – a konkrét körülményeknek megfelelően – kedvezően bírálja el a feltételekhez kötött segélyezési eljárások felgyorsítását. 2006/60. szám 34. PROJEKTEK JOGOSULTSÁGA

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes